L-awtoritajiet Eġizzjani qed iżommu l-vapur tal-merkanzija Ever Given li x-xahar li għadda mblokka l-Kanal ta' Swejz għal kważi ġimgħa. Dan il-vapur qed jinżamm hekk kif hemm tilwima dwar l-ispejjeż li l-Qorti Eġizzjana ordnat lis-sid Ġappuniż tal-bastiment. Huwa ġie ordnat iħallas 900 miljun dollaru għad-danni li saru, fosthom għat-tfixkil fit-traffiku tal-baħar f'passaġġ daqstant importanti għall-ġarr tal-merkanzija globali. Din is-somma tinkludi wkoll l-ispejjeż tal-operazzjoni biex inqala' l-vapur.